A BIZOTTSÁG HATÁROZATA
(2007. április 4.)
a Dél-afrikai Köztársaságból származó, vetőmagokon kívüli ültetésre szánt szamócapalánta (Fragaria L.) tekintetében a 2000/29/EK tanácsi irányelv bizonyos rendelkezéseitől való átmeneti eltérésekről szóló 2003/250/EK határozatnak az eltérések időtartamának meghosszabbítása vonatkozásában történő módosításáról
(az értesítés a C(2007) 1454. számú dokumentummal történt)
(2007/220/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésére,
mivel:
(1)
A 2000/29/EK irányelv értelmében Európán kívüli országokból (kivéve a mediterrán országokat, Ausztráliát, Új-Zélandot, Kanadát és az Amerikai Egyesült Államok kontinentális államait) származó, ültetésre szánt szamócapalántákat (Fragaria L.) - a vetőmag kivételével - elvben nem lehet behozni a Közösségbe. Az irányelv azonban lehetővé teszi az e szabálytól való eltérést, feltéve, ha bizonyított, hogy nem áll fenn károsító szervezetek elterjedésének kockázata.
(2)
A 2003/250/EK bizottsági határozat (2) a Dél-afrikai Köztársaságból származó, vetőmagokon kívüli ültetésre szánt szamócapalánta (Fragaria L.) tekintetében a 2000/29/EK irányelv bizonyos rendelkezéseitől átmeneti eltéréseket engedélyez a tagállamok számára.
(3)
Az ezen eltérést indokoló körülmények még mindig fennállnak, és nem áll rendelkezésre olyan új információ, amely okot adna az említett egyedi feltételek felülvizsgálatára.
(4)
A tagállamok ezért további meghatározott időszakra vonatkozóan engedélyezhetik ezen egyedi feltételek hatálya alá tartozó növényeknek az országuk területére való behozatalát.
(5)
Az e határozatban előírt intézkedések összhangban vannak a Növény-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/250/EK határozat 1. cikkének második bekezdése az alábbi e)-h) pontokkal egészül ki:
„e)
2007. június 1-jétől2007. szeptember 30-ig;
f)
2008. június 1-jétől2008. szeptember 30-ig;
g)
2009. június 1-jétől2009. szeptember 30-ig;
h)
2010. június 1-jétől2010. szeptember 30-ig.”
2. cikk
Ennek a határozatnak a tagállamok a címzettjei.
Kelt Brüsszelben, 2007. április 4-én.